**קורס אינטגרטיבי ברפואת המשפחה (שנה ג')**

**מטרות:** הקניית מיומנויות קליניות וחשיבה קלינית אינטגרטיבית במפגש רופא- חולה.

**יעדים:**

בסיום הקורס המתמחה:

* ידע לעבד בעיות קליניות שכיחות ברפואת המשפחה (כולל לקיחת אנמנזה, בדיקה גופנית ובירור) בהתייחסות אינטגרטיבית, ביו-פסיכוסוציאלית
* ידע להציע טיפול מתאים לבעיית המטופל, תוך התייחסות להיבטים פסיכו-סוציאליים
* ידע להשתמש במיומנויות תקשורת המתאימות למטופל ולשלבי המפגש
* יתנסה במשחק תפקידים כמטפל
* יתרגל מיומנויות קליניות (כדוג' פענוח תשובות של בדיקות,שימוש במכשור רפואי וכו')
* ידע לקבל ולתת משוב.

**שיטות הוראה:**

נושא המפגש יהיה ידוע למתמחים מראש (למעט במקרים ספציפיים). יינתן חומר קריאה שבועיים לפני המפגש מלווה בשאלות מנחות להגשה למנחים טרם המפגש.

כל מפגש מבוסס על משחק תפקידים המדמה מפגש אמיתי בין רופא למטופל. את המטופל יגלם שחקן/נית ואת הרופא יגלם מתמחה.

המתמחה המשחק את הרופא במשחק התפקידים ייבחר בתחילת המפגש ע"י מנחי הקורס.

המפגש הרפואי יחולק לשני חלקים- אנמנזה, בדיקה גופנית והמלצה על בירור בחלק הראשון, בסיומו תתבצע הערכת ביניים ע"י הרופא ובעזרת המנחים והמתמחים הצופים במפגש (סאד"ת). בחלק השני של המפגש יבוצע אבחון והמלצה על טיפול המתאים למטופל, תוך התייחסות לספרות עדכנית ולהיבטים פסיכוסוציאליים.

בין שני חלקי המפגש יוחלף המתמחה המגלם את הרופא ע"י צוות המדריכים לפי שיקול דעתם.

קיימת אפשרות למתמחה שמרגיש "תקוע" לבקש להתחלף תוך כדי המפגש. אפשרות זאת צריכה להיות מוצא אחרון והיא תאושר לפי שיקול דעת המדריכים. במקרה זה, המתמחה שהוחלף יחזור לגלם את הרופא באותו המפגש או בזה שאחריו.

בסיום משחק התפקידים יבוצע סבב משוב לפי כללים שיוגדרו בתחילת הקורס.

**הערכה ומשוב:**

מתבססים על ההיבטים הבאים כפי שיבואו לידי ביטוי במפגשים

* ידע קליני
* התמודדות עם היבטים ביו פסיכו סוציאליים
* מיומנויות תקשורת.

בנוסף, יינתן משקל בהערכה להשתתפות המתמחה במהלך הקורס כולו.

**מנחי הקורס:**

עו"ס הדס הובר-שושן, ד"ר עמרי אלרואי, ד"ר אביטל מרגלית, ד"ר איילה זהבי